वीडियोकॉन इंडस्ट्रीज ने अपने लेनदारों से ऋण की अवधि बढ़ाने का आग्रह किया है ताकि कंपनी अपने बहीखाते पर नकदी प्रवाह और पुनर्भुगतान के बीच तात्कालिक अंतर को पाटने में समर्थ हो सके। कंपनी पर घरेलू बैंकों का करीब 22,000 करोड़ रुपये का बकाया है। ग्रुप चेयरमैन वेणुगोपल धूत ने कहा कि विदेश में कंपनी के पास आकर्षक तेल एवं गैर परिसंपत्तियां मौजूद हैं लेकिन फिलहाल वह अपने दूरसंचार कारोबार में नकदी प्रवाह की समस्या से जूझ रही है। सर्वोच्च न्यायालय द्वारा 2012 में स्पेक्ट्रम लाइसेंस रद्द किए जाने के बाद समूह को अपने दूरसंचार कारोबार में कथित तौर पर करीब 25,000 करोड़ रुपये का घाटा हो चुका है। उन्होंने कहा, 'पिछले छह वर्षों के दौरान हमने ब्याज के रूप में बैंकों को करीब 26,000 करोड़ रुपये का भुगतान किया है। लेकिन अब हम बैंकों से ऋण  की अवधि बढ़ाने का आग्रह कर रहे हैं।'   सार्वजनिक क्षेत्र के बैंक के एक शीर्ष अधिकारी ने इस खबर की पुष्टिï की कि वीडियोकॉन ऋण की अवधि बढ़ाने के लिए बातचीत कर रही है। धूत ने कहा कि बिजली एवं कोयला क्षेत्र की अटकीं परियोजनाओं में कंपनी की काफी रकम फंस गई है। उन्होंने कहा, 'मध्य प्रदेश में हमारे पास 1,500 एकड़ और रायपुर एवं छत्तीसगढ़ में 700 एकड़ भूमि है जो सभी बुनियादी ढांचे से संबंधित है। इन सभी अटकीं परियोजनाओं में काफी रकम फंस गई है। हम इन परियोजनाओं से बाहर निकलने के बारे में विचार कर रहे हैं।'   मुंबई के फोर्ट में अपना मुख्यालय 300 करोड़ रुपये में बेचने के अलावा समूह सामान्य बीमा कंपनी में अपनी हिस्सेदारी 5,000 करोड़ रुपये में बेचने की योजना बना रहा है। धूत ने कहा, 'हमारे पास 10,000 करोड़ रुपये मूल्य की रियल एस्टेट परिसंपत्ति है जो घरेलू ऋण के पुनर्भुगतान के लिए बिक्री की प्रक्रिया में है। केनस्टार ब्रांड की बिक्री में निजी इक्विटी सहित कम से कम 20 खिलाडिय़ों ने दिलचस्पी दिखाई थी। केनस्टार की प्रमुख प्रतिस्पर्धी क्रॉम्पटन ग्रीव्स कंज्यूमर इलेक्ट्रिकल्स लिमिटेड का बाजार पूंजीकरण आज दोगुना से अधिक बढ़कर 13,186 करोड़ रुपये हो चुका है। जबकि निजी इक्विटी कंपनियों ने अधिग्रहण के उसका मूल्यांकन 5,000 करोड़ रुपये आंका था।'   धूत ने कहा कि समूह स्थानीय बैंकों के ऋण की अदायगी के लिए हरसंभव कोशिश कर रहा है। उन्होंने कहा, 'बैंकों के साथ हमारा ट्रैक रिकॉर्ड अच्छा रहा है और उन्होंने अब तक हमारी विकास यात्रा में साथ दिया है। हम ऋण अदायगी सुनिश्चित करने के लिए सभी कदम उठाएंगे।' घरेलू ऋण के अलावा वीडियोकॉन समूह पर विदेशी बैंकों का कुल ऋण करीब 22,000 करोड़ रुपये का है। समूह ने ब्राजील और इंडोनेशिया में तेल एवं गैस परिसंपतियां खरीदने के लिए विदेशी बैंकों से ऋण लिया था। हालांकि समूह ने 2014 में 2.45 अरब डॉलर के एक सौदे के तहत अपने मोजाम्बिक गैस क्षेत्र से बाहर होने का निर्णय लिया था। इस सौदे से प्राप्त अधिकांश रकम का इस्तेमाल ऋण अदायगी में किया गया। धूत ने कहा कि समूह के तेल एवं गैस क्षेत्रों का मूल्यांकन 12 अरब डॉलर तक पहुंच चुका है।
वीडियोकॉन की चाहत, ऋण अवधि बढ़ाएं बैंक
Videocon Industries has reportedly lost about Rs 25,000 crore in its telecom business after the Supreme Court cancelled spectrum licences in 2012. Videocon Industries has reportedly asked all its creditors to increase the loan tenor by about Rs 26,000 crore over the past six years. Videocon Group has reportedly lost about Rs 26,000 crore in interest payments to banks. However, a top official of the Indonesian public sector bank confirmed today that the company owes about Rs 22,000 crore in cash to domestic banks. Videocon was in talks to increase the tenor of its loans by a record $700 billion. Videocon is in talks to double payments on about 700 projects, including a $13 billion sale of a private equity stake to a private player in Mumbai and a $300 million sale of an interest-bearing equity asset to banks abroad, Group Chairman Venugopal Dhoot said. The group has been able to recover nearly all of its equity in the gas-bearing Fortis Gas Group in 2014. The group has been able to recover about $2 billion in debt from banks.
Videocon wants banks to extend loan tenures